Author: Katarína Čamborová
Last saved by: Chudá Viera
Company: Min. školstva

Uznesenie vlády SR č. 625/2008 
K č.: 2014-6555/18327:1-20C0

Správa zo zahraničnej pracovnej cesty

1.	Účastníci ZPC:
Titul, meno a priezvisko: | Mgr. Věra Guthová
Pracovisko: | MŠVVaŠ SR, Stromová 1, 813 30 Bratislava
Pracovné zaradenie: | referent odboru vládnych štipendií, akademických mobilít a krajanov
Ovládanie jazykov: | /
Ďalší účastníci: |
Titul, meno a priezvisko: | Ing. Katarína Čamborová
Pracovisko: | MŠVVaŠ SR, Stromová 1, 813 30 Bratislava
Pracovné zaradenie: | hlavný radca odboru vládnych štipendií, akademických mobilít a krajanov
Ovládanie jazykov: | maďarský jazyk, nemecký jazyk, ruský jazyk
Titul, meno a priezvisko: | Igor Múčka
Pracovisko: | Oddelenie prevádzky a údržby MŠVVaŠ SR, Stromová 1, 813 30 Bratislava
Pracovné zaradenie: | vodič AUS
Ovládanie jazykov: | /
Titul, meno a priezvisko: | PaedDr. Renáta Somorová
Pracovisko: | ŠPU Pluhová 8, 830 00 Bratislava
Pracovné zaradenie: | lektor seminára
Ovládanie jazykov: |
Titul, meno a priezvisko: | PaedDr. Anita Halászová
Pracovisko: | ŠPU Pluhová 8, 830 00 Bratislava
Pracovné zaradenie: | lektor seminára
Ovládanie jazykov: |
2.	Zahraničná pracovná cesta:
Štát: | Poľsko
Mesto: | Nová Biala
Vykonaná v dňoch: | 22. 05. – 24. 05. 2014
Prijímajúca organizácia: | Spolok Slovákov v Poľsku; Ul. sv. Filipa 7; 31-150 Krakov

Účel cesty:

Rokovanie s vedením Spolku Slovákov v Poľsku;
organizačné a lektorské zabezpečenia plánovaného semináru - Príprava vyučovacích programov a tvorba učebníc pre vyučovanie slovenského jazyka na školách s vyučovaním slovenského jazyka v Poľsku pre učiteľov pôsobiacich na poľských školách

Spôsob financovania: | plánovaná pracovná cesta/pol. 35 plánu ZPC na máj 2014 na 9. PVM dňa 28.04.2014; realizovaná na náklady MŠVVaŠ SR
3.	Rámcový program pobytu: je v prílohe
4.	Stručný priebeh rokovaní
V dňoch 22. - 24. mája 2014 sa v priestoroch KD Spolku Slovákov v Poľsku v Novej Bialej uskutočnil vzdelávací seminár Príprava vyučovacích programov a tvorba učebníc pre vyučovanie slovenského jazyka na školách s vyučovaním slovenského jazyka v Poľsku, ktorý bol schválený ako súčasť oficiálnej ponuky vzdelávacích aktivít Sekcie medzinárodnej spolupráce, európskych záležitostí a celoživotného vzdelávania Ministerstva školstva, vedy, výskumu a športu SR. Podujatie sa konalo v spolupráci s ŠPÚ a Spolkom Slovákov v Poľsku a bolo určené pre učiteľov pôsobiacich na školách s vyučovaním slovenského jazyka v Poľsku.
Seminár prebiehal za účasti 19 aktívnych pedagógov z Poľska ako aj pracovníkov redakcie časopisu Život. Prednášky viedli PaedDr. Renáta Somorová, a PaedDr. Anita Halászová~~,~~ zo Štátneho pedagogického ústavu v Bratislave. Program seminára pozostával zo 6 blokov, ktoré tvorilo päť odborných blokov s prednáškami a s diskusiou a jeden samostatný, ktorý pozostával z praktickej časti. V prvom bloku bol predstavený školský systém na Slovensku, príprava, reforma a tvorba Štátneho vzdelávacieho programu v rokoch 2008 – 2012; tvorba a inovácia Štátneho vzdelávacieho programu v rokoch 2013 – 2015. V druhom bloku bola prednesená koncepcia tvorby Štátneho vzdelávacieho programu pre oblasť Jazyk a komunikácia a slovenský jazyk ako L_1 a L_2 v školách na Slovensku. V treťom bloku sa účastníci seminára oboznámili s tvorbou učebníc a s procesom ich schvaľovania v Slovenskej republike. Témou štvrtého bloku bola kurikulárna transformácia predmetu slovenský jazyk a literatúra, komunikačné zručnosti žiakov a námety na prácu zo slovenskej literatúry pre deti a mládež. V piatom bloku si účastníci seminára ozrejmili pojem čitateľ a čitateľská gramotnosť. Samostatnou časťou seminára bola práca v skupinách so zameraním na vymedzenie učiva, jeho zaradenie do ročníkov so zadefinovaním výkonov k vybranému učivu, vyhodnotenie samostatných prác jednotlivých skupín a usmernenie ďalšej práce učiteľov. Výstupom bol obsahový vzdelávací program jednotlivých stupňov a ročníkov vzdelávania v základnej škole.
Účastníci seminára dostali učebnice, ktoré sú určené pre učiteľov primárneho vzdelávania, nižšieho sekundárneho vzdelávania a pracovníkov v školských družinách zabezpečujúcich výchovný program v rámci celodenného režimu na základných školách. Zúčastneným bol poskytnutý materiál na tvorbu štátnych i školských vzdelávacích programov, na prípravu učebníc, na rozvoj čitateľskej gramotnosti; ako aj prezentácie a metodické materiály prednášateliek. 
V záujme zlepšenia úrovne poskytovaných kurzov slovenského jazyka záujemcom mimo školského vzdelávania boli poskytnuté učebnice slovenského jazyka používané pre frekventantov JOP UK v Bratislave, ako aj propagačný materiál, ktorý prevzali predstavitelia vedenia Spolku Slovákov v Poľsku. Tieto formy vzdelávania vytvárajú podmienky na užšiu spoluprácu aj s jestvujúcim lektorátom slovenského jazyka na Jagellonskej univerzite v Krakove, čím vzniká aj požiadavka na modernizáciu a skvalitnenie vzdelávania poskytovaného žiakom škôl s vyučovaním slovenského jazyka, čo podporuje konkurencieschopnosť škôl v danom regióne so školami, ktoré preberajú deti prichádzajúce zo zmiešaných manželstiev. V týchto prípadoch sa rodičia rozhodujú pre kvalitnejšie vzdelávanie a lepšie vybavenú školu, ktorá dá ich deťom kvalitnejšie základy do ďalšieho štúdia a profesijného rastu, a tým lepšie uplatnenie v živote.

Z rokovania vyplynuli nasledovné závery:
o	Účastníci seminára vyslovili požiadavku pokračovať v dialógu s lektormi pri tvorbe učebných materiálov k predmetu slovenský jazyk a reálie pre jednotlivé ročníky ZaSŠ v Poľsku. Ďalšia spolupráca bude tak po obsahovej stránke ako aj termíny dohodnuté v priebehu roka 2014.
o	V záujme dlhodobej podpory a zachovania vyučovania slovenského jazyka pre tu žijúcu komunitu Slovákov, ako aj metodickú a materiálno-technickú podporu aktívnych pedagógov pôsobiacich na ZaSŠ v Poľsku s vyučovaním slovenského jazyka, bude v spolupráci so Spolkom Slovákov v Poľsku podporené udržať spoluprácu pri tvorbe nových učebníc a to aj s možnou aplikáciou vzdelávacích materiálov v elektronickej podobe.
o	V súvislosti s aktualizáciou obsahov jednotlivých učebníc vzišla požiadavka na poskytnutie vzorových učebníc literárnej výchovy a čítanky pre I. a II. stupeň ZŠ a stredné školy v SR.
o	S cieľom podporiť aktivity spolku, ktoré sú venované deťom a žiakom počas celého roku zabezpečí SMSEZ MŠVVaŠ SR reprezentačné predmety, ktoré budú využité zo strany spolku na ocenenia pre víťazov jednotlivých predmetovo orientovaných súťaží.

V závere seminára účastníci kladne hodnotili nielen obsah, ale aj možnosť spoločného stretnutia, ktoré všetkým zúčastneným prinieslo nové prístupy k riešeniu problémov spojených so zachovaním svojbytnej kultúry a slovenského jazyka. Vzájomný dialóg otvoril nové okruhy otázok, na ktoré je v súčasnosti potrebné hľadať odpovede. Najdôležitejšou oblasťou aj v dnešnej dobe zostáva zachovanie vzdelávania v slovenskom/materinskom jazyku, ktorý sa v súčasnosti vytráca z každodennej jazykovej praxe regiónu. 
5.	Odporúčané závery:
A.)	Zaradiť do plánu činnosti na nasledujúce obdobie ŠPÚ - projekt podpory pre učiteľov slovenského jazyka a všeobecnovzdelávacích predmetov na slovenských školách v zahraničí. 
T: do  30.11. 2014	Z:	SMSEZ MŠVVaŠ SR v spolupráci s ŠPÚ v Bratislave
B.)	Zaslať vzorové učebnice literatúry pre I. a II. stupeň základných škôl a stredných škôl na Spolok Slovákov v Poľsku pre potreby učiteľov, ktorí sa podieľajú na tvorbe učebníc slovenského jazyka v Poľsku, podľa dostupnosti distribučných skladov učebníc MŠVVaŠ SR. 
T: do  30.11. 2014	Z: 	SMSEZ MŠVVaŠ SR v spolupráci s SSP v Krakove
	
6.	Prinesená dokumentácia
Z rokovaní boli prinesené nasledovné publikácie a materiály:
-	Mgr. Jozef Bednarčík, Krajanský spevník; Krakov 2007, ISBN 978-83-7490-089-8
-	Józef Majerczak, Strój Spiski w Nowej Bialej, 2007-2013, ISBN 978-83-7490-593-0
-	Folklórny súbor „SPIŠ“,  65 rokov činnosti; Nová Belá 2013, ISBN 978-83-7490-678-4
-	Miroslav Kmeť, Historiografia dolnozemských Slovákov v prvej polovici 20. storočia; Krakov 2013, ISBN 978-83-7490-679-1
-	PhDr. Milica Majeríková-Molitoris, PhD.; Vojna po vojne, Severný Spiš a horná Orava v rokoch 1945-1947;UMB Banská Bystrica - Krakov 2013   ISBN 978-83-7490-719-4
-	Zborník z výstavy prác výtvarnej súťaže Ludwika Korkoša 2014 – Odkaz sv. Cyrila a Metoda pre Slovensko a Európu, ISBN:978-83-7490-663-0
-	štyri čísla kultúrno-spoločenského časopisu ŽIVOT z roku 2014 (január, marec, apríl, máj)

7.	Osobitne vyhodnotený očakávaný prínos ZPC
Prednášky a pripravené materiály mali za cieľ sprístupniť pedagógom vyučujúcim SJ na krajanských školách v Poľsku vzdelávacie programy a metodické materiály na podporu vyučovania SJ najmä tvorbou nových učebníc a vzdelávacích programov, ale aj predstaviť aktuálne metodické prístupy pre prezenčnú formu vzdelávania v SJ ako jazyka druhého, resp. cudzieho.
Pracovné rokovania prispeli k hľadaniu možností podpory menšinového vzdelávania v Poľsku, materiálneho a technického vybavenia, ako aj podpory odborného rastu pedagógov pôsobiacich na slovenských školách v zahraničí. 

8.	Spôsob zverejnenie výsledkov ZPC, prenos získaných informácií
Zo strany organizátorov a účastníkov stretnutia boli informácie o podujatí poskytnuté miestnym a regionálnym médiám. 
Súhlasím so zverejnením textu správy na internetovej stránke MŠVVaŠ SR www.minedu.sk 

Správu vypracovali:  Katarína Čamborová; 26.05.2014
Správu schválili:       

	                                                        Vladimír Belovič, generálny riaditeľ SMSEZ

Rozdeľovník: –    účastníci ZPC, 
–	A/A pre Oddelenie služieb medzinárodnej spolupráce MŠVVaŠ SR

Prílohy:	rámcový program ZPC
	kópia prezenčnej listiny účastníkov seminára 
	kópie zoznamov odovzdanej literatúry pre účastníkov seminára
	kópie osvedčení pre účastníkov o absolvovaní seminára